CELEX: 32010D0230
Language: et
Date: 2010-04-23 00:00:00
Title: 2010/230/: Komisjoni otsus, 23. aprill 2010 , 2010. aastaks kavandatud toidu- ja söödaohutuse ning loomade tervise ja heaolu valdkonna koolitust käsitleva tööprogrammi rahastamise kohta programmi Parem koolitus ohutuma toidu nimel raames

24.4.2010   
            
            
               ET
            
            
               Euroopa Liidu Teataja
            
            
               L 104/60
            
         KOMISJONI OTSUS,
   23. aprill 2010,
   2010. aastaks kavandatud toidu- ja söödaohutuse ning loomade tervise ja heaolu valdkonna koolitust käsitleva tööprogrammi rahastamise kohta programmi „Parem koolitus ohutuma toidu nimel” raames
   (2010/230/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (1) (edaspidi „finantsmäärus”), eriti selle artiklit 75,
   võttes arvesse komisjoni 23. detsembri 2002. aasta määrust (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (2) (edaspidi „rakenduseeskirjad”), eriti selle artiklit 90,
   võttes arvesse nõukogu 19. detsembri 2002. aasta määrust (EÜ) nr 58/2003, millega kehtestatakse nende täitevasutuste põhikiri, kellele usaldatakse teatavad ühenduse programmide juhtimisega seotud ülesanded, (3) eriti selle artikli 12 lõiget 3,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (4) eriti selle artikli 66 lõike 1 punkte b ja c,
   ning arvestades järgmist:
   
               (1)
            
            
               Määrusega (EÜ) nr 882/2004 on sätestatud ametlike kontrollitoimingute üldnõuded, et kontrollida eelkõige selliste eeskirjade täitmist, mille eesmärgiks on inimesi ja loomi ohustavaid riske ennetada ja kõrvaldada või vähendada neid vastuvõetava tasemeni, tagades sööda- ja toidualase õiglase kaubanduse ning kaitstes tarbijate huve. Määruse artiklis 51 on sätestatud, et komisjon võib korraldada koolituskursusi liikmesriikide pädevate asutuste töötajatele, kes vastutavad selles määruses osutatud ametliku kontrollimise eest, kusjuures kursustel võivad osaleda ka kolmandatest riikidest, eelkõige arengumaadest pärit töötajad. Kõnealustel kursustel võidakse anda koolitust ka liidu sööda- ja toidualaste õigusnormide ning loomatervishoidu ja loomade heaolu käsitlevate eeskirjade kohta.
            
         
               (2)
            
            
               Programmi „Parem koolitus ohutuma toidu nimel” käivitas komisjon selleks, et täita määrusega (EÜ) nr 882/2004 kehtestatud eesmärke. Komisjoni teatises KOM(2006) 519 (lõplik) (5) on käsitletud koolituse korraldamise erinevaid võimalusi tulevikus.
            
         
               (3)
            
            
               Seepärast tuleks vastu võtta programmi „Parem koolitus ohutuma toidu nimel” rakendamiseks kavandatud tööprogramm aastaks 2010.
            
         
               (4)
            
            
               Komisjoni 15. detsembri 2004. aasta otsusega 2004/858/EÜ (millega asutatakse vastavalt nõukogu määrusele (EÜ) nr 58/2003 täitevamet nimega Rahvatervise Programmi Täitevamet ühenduse rahvatervise valdkonna tegevusprogrammi juhtimiseks) (6) on loodud Tervise- ja Tarbijaküsimuste Rakendusamet (edaspidi „amet”).
            
         
               (5)
            
            
               Lisaks on nimetatud ametile komisjoni 9. septembri 2008. aasta otsusega K(2008) 4943 antud teatavad juhtimis- ja rakendusülesanded, mis on seotud määruse (EÜ) nr 882/2004 kohaselt võetavate toiduohutusalaste koolitusmeetmetega. Seepärast tuleks ametile anda tegevustoetust aastaks 2010 programmi „Parem koolitus ohutuma toidu nimel” raames kavandatud koolituse rahastamiseks.
            
         
               (6)
            
            
               2010. aasta tööprogramm on piisavalt üksikasjalik, mistõttu käesolev otsus on rahastamisotsus, nagu see on sätestatud rakenduseeskirjade artiklis 90.
            
         
               (7)
            
            
               Käesoleva otsuse kohaldamiseks on asjakohane määratleda mõiste „oluline muudatus” rakenduseeskirjade artikli 90 lõike 4 tähenduses.
            
         
               (8)
            
            
               Vastavalt määruse (EÜ, Euratom) nr 1605/2002 artiklile 83 peab kulude tõendamine, kinnitamine ja maksmine toimuma rakenduseeskirjades sätestatud ajavahemiku jooksul. Eeskirjades tuleb ka täpsustada asjaolud, mille korral on kreeditoril õigus saada hilinenud makse eest viivist, mis kirjendatakse samale eelarvereale kui põhisumma.
            
         
               (9)
            
            
               Käesoleva otsusega tuleks seepärast kehtestada eeskirjad hilinenud makse eest viivise tasumise kohta 2010. aasta tööprogrammi raames võetavate meetmete puhul,
            
         ON VASTU VÕTNUD JÄRGMISE OTSUSE:
   Artikkel 1
   Võetakse vastu programmi „Parem koolitus ohutuma toidu nimel” rakendamiseks kavandatud ja lisas esitatud tööprogramm aastaks 2010. Käesolev otsus kujutab endast rahastamisotsust finantsmääruse artikli 75 tähenduses.
   Artikkel 2
   1.   Komisjon annab tööprogrammi rakendamiseks rahalist toetust kogusummas 15 370 000 eurot, mis eraldatakse Euroopa Liidu 2010. aasta üldeelarve järgmistelt ridadelt:
   
               a)
            
            
               :
            
            
               eelarverida nr 17 04 07 01
            
            
               :
            
            
               14 000 000 eurot;
            
         
               b)
            
            
               :
            
            
               eelarverida nr 17 01 04 05
            
            
               :
            
            
               260 000 eurot;
            
         
               c)
            
            
               :
            
            
               eelarverida nr 17 01 04 31
            
            
               :
            
            
               1 110 000 eurot.
            
         2.   Lõike 1 punktis c nimetatud summa makstakse Tervise- ja Tarbijaküsimuste Rakendusametile ja see loetakse tegevustoetuseks.
   3.   Samadelt eelarveridadelt võib vastavalt määruse (EÜ, Euratom) nr 1605/2002 artiklile 83 tasuda ka viiviseid hilinenud makse eest.
   Artikkel 3
   Konkreetse tegevusega seotud meetmete toetuse summa kumulatiivsed muudatusi, mis ei ületa 20 % artikli 2 lõikes 1 sätestatud toetuse summa ülempiirist, ei käsitata oluliste muudatustena määruse (EÜ, Euratom) nr 2342/2002 artikli 90 lõike 4 tähenduses, tingimusel et muudatused ei mõjuta märkimisväärselt tööprogrammi olemust ja eesmärke.
   Eelarvevahendite käsutaja võib selliseid muudatusi teha kooskõlas usaldusväärse finantsjuhtimise ja proportsionaalsuse põhimõtetega.
   
      Brüssel, 23. aprill 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 248, 16.9.2002, lk 1.
   
      (2)  EÜT L 357, 31.12.2002, lk 1.
   
      (3)  EÜT L 11, 16.1.2003, lk 1.
   
      (4)  ELT L 165, 30.4.2004, lk 1.
   
      (5)  SEK(2006) 1163 ja SEK(2006) 1164, 20.9.2006.
   
      (6)  ELT L 369, 16.12.2004, lk 73.
   
      LISA
      
         2010. aastaks kavandatud toidu- ja söödaohutuse ning loomade tervise ja heaolu valdkonna koolitust käsitlev tööprogramm programmi „Parem koolitus ohutuma toidu nimel” raames
      
      1.1.   Sissejuhatus
      
      2010. aastal hõlmab tööprogramm kolme rakendusmeedet. Määrusega (EÜ) nr 882/2004 sätestatud eesmärkidest lähtudes on eraldised eelarvest ja tähtsamad meetmed järgmised:
      
                  
                              1.2.
                           
                           
                              Hanked (otsese tsentraliseeritud täitmise raames):
                           
                        
            
                  
                              1.2.1.
                           
                           
                              koolitus: välislepingud koolitusprogrammi täitmiseks
                           
                        
               
                  14 000 000 eurot
               
            
                  
                              1.2.2.
                           
                           
                              koolitus: aastaaruanne, IT-seadmed ja vahendid, reklaammaterjalid, andmekandjad ja teavitusvahendid
                           
                        
               
                  260 000 eurot
               
            
                  
                              1.3.
                           
                           
                              Muud meetmed: Tervise-ja Tarbijaküsimuste Rakendusameti tegevustoetus
                           
                        
               
                  1 110 000 eurot
               
            
                  KOKKU
               
               
                  15 370 000 eurot
               
            1.2.   Hanked
      
      Eelarveliste vahendite kogusumma, mis on 2010. eelarveaastal hangeteks ette nähtud, on 14 000 000 eurot.
      1.2.1.   Koolitus: välislepingud koolitusprogrammi täitmiseks
      
      ÕIGUSLIK ALUS
      Määruse (EÜ) nr 882/2004 artikkel 51 ja artikli 66 lõike 1 punkt b.
      EELARVERIDA
      Eelarverida: 17 04 07 01
      SOOVITATAV LEPINGUTE ARV JA LIIK
      Iga allpool osutatud tehnilise küsimuse kohta sõlmitakse üks või mitu konkreetset teenuslepingut. Hinnangute kohaselt sõlmitakse umbes 17 teenuslepingut. Välised lepingupartnerid tegelevad peamiselt koolitustegevuse korralduslike ja logistiliste aspektidega.
      VALDKONNAD, KUS LEPINGUD SÕLMITAKSE (VÕIMALUSE KORRAL)
      2010. aasta koolitustegevus hõlmab järgmisi valdkondi:
      
                  —
               
               
                  veterinaar- ning sööda- ja toiduohutuse kontroll piiripunktides (lennujaamad, sadamad ja raudteejaamad);
               
            
                  —
               
               
                  zoonoosid ja toiduainete suhtes kohaldatavad mikrobioloogilised kriteeriumid;
               
            
                  —
               
               
                  loomade heaolu;
               
            
                  —
               
               
                  taimekaitsevahendid;
               
            
                  —
               
               
                  söödaalased õigusnormid: keskendutakse söödahügieeni eeskirjadele;
               
            
                  —
               
               
                  transmissiivsete spongioossete entsefalopaatiate ennetamine, tõrje ja likvideerimine;
               
            
                  —
               
               
                  mitteloomsete toodete importimise kontroll;
               
            
                  —
               
               
                  ELi kvaliteedisüsteemid (mahepõllumajandus ja geograafilised tähised);
               
            
                  —
               
               
                  ametlike kontrollisüsteemide siseaudit;
               
            
                  —
               
               
                  toetus kontrollitoimingutele, mida liit teeb liikmesriikides ja kolmandates riikides;
               
            
                  —
               
               
                  toidu- ja söödaalane kiirhoiatussüsteem RASFF/kaubanduse kontrolli- ja ekspertsüsteem TRACES kolmandates riikides;
               
            
                  —
               
               
                  geneetiliselt muundatud organismide analüüsid;
               
            
                  —
               
               
                  ELi toiduaineid ja nende importi käsitlevad eeskirjad;
               
            
                  —
               
               
                  kõrge patogeensusega linnugripi ja muude loomahaiguste diagnoosimine ja tõrje;
               
            
                  —
               
               
                  muud loomade tervishoiu ja heaolu ning taimetervise ja toiduohutuse valdkonna küsimused, koostöö rahvusvaheliste organisatsioonidega toiduohutusalase koolituse ning uuringute, konverentside ja hindamiste alal.
               
            RAKENDAMINE
      Tervise- ja Tarbijaküsimuste Rakendusametile antakse toiduohutusmeetmete rahastamiseks vastavalt määrusele (EÜ) nr 882/2004 kasutada 13 320 000 eurot (komisjoni otsus 2008/544/EÜ (1)). Ülejäänud 680 000 eurot kasutab komisjon geneetiliselt muundatud organismide programmi, uuringute, konverentside ja hindamiste tarbeks.
      SOOVITATAV AJAKAVA HANKEMENETLUSE ALUSTAMISEKS
      Ajavahemikus aprillist juunini, et lepingud saaks sõlmida 2010. aastal.
      PAKKUMISMENETLUSEKS SOOVITATAV SUMMA
      14 000 000 eurot.
      1.2.2.   Koolitus: aastaaruanne, IT-seadmed ja vahendid, reklaammaterjalid, andmekandjad ja teavitusvahendid
      
      ÕIGUSLIK ALUS
      Määruse (EÜ) nr 882/2004 artikli 66 lõike 1 punkt c.
      EELARVERIDA
      Eelarverida: 17 01 04 05
      SOOVITATAV LEPINGUTE ARV JA LIIK
      Hinnangute kohaselt sõlmitakse umbes kolm teenuslepingut.
      VALDKONNAD, KUS LEPINGUD SÕLMITAKSE (VÕIMALUSE KORRAL)
      Sellest eelarvest rahastatakse meetmeid, mille eesmärk on koolitusprogrammide korraldamine, IT-seadmed ja e-õppe vahendid, samuti reklaammaterjalid, andmekandjad ja teavitusvahendid.
      RAKENDAMINE
      Meetmed viib ellu DG SANCO otse.
      SOOVITATAV AJAKAVA HANKEMENETLUSE ALUSTAMISEKS
      Ajavahemikus aprillist septembrini.
      PAKKUMISMENETLUSEKS SOOVITATAV SUMMA
      260 000 eurot.
      1.3.   Muud meetmed: Tervise- ja Tarbijaküsimuste Rakendusameti tegevustoetus
      
      ÕIGUSLIK ALUS
      Määrus (EÜ) nr 58/2003, eriti artikkel 12 lõige 3.
      EELARVERIDA
      Eelarverida: 17 01 04 31
      SUMMA
      1 110 000 eurot
      RAKENDUSMEETME KIRJELDUS JA EESMÄRK
      Sellelt eelarverealt rahastatakse rakendusameti tegevustoetust aastaks 2010 seoses programmidega finantsperspektiivi rubriigi 2 all. Eelarverealt 17 01 04 31 rahastatakse rakendusameti 2010. aasta tegevustoetust seoses programmiga „Parem koolitus ohutuma toidu nimel”. Vastavalt määruse (EÜ) nr 58/2003 artikli 12 lõikele 3 võetakse tegevustoetus liidu nendeks programmideks ettenähtud assigneeringutest, mida juhib amet. 2010. aasta eelarves on ameti toetuseks loodud kaks eraldi eelarverida – üks finantsperspektiivi rubriigi 2 programmide ja teine rubriigi 3b programmide tarbeks.
      
         (1)  ELT L 173, 3.7.2008, lk 27.